Държавен вестник, бр. 49, 2015 г., стр. 7

БРОЙ  49	
Д Ъ Р Ж А В Е Н  В Е С Т Н И К 	
СТР.  7  
(14) Агенция „Митници“ поддържа елек­
тронен регистър за издадените и прекратените 
сертификати за одобрен съд за транспортиране 
на маркирани енергийни продукти, съдържащ 
минимум следните данни:
1. номер на сертификат;
2. дата на издаване на сертификата;
3. митническо учреждение, издало серти­
фиката;
4. наименование на лицето;
5. единен идентификационен код на лицето;
6. идентификационни данни на транспорт­
ното средство и съда за транспортиране;
7. номер и дата на протоколите по ал. 6;
8. данни за обстоятелствата по ал. 12 и 13;
9. дата на прекратяване на сертификата.
(15) Информацията по ал. 14, т. 1, 2, 3, 4, 
6 и 9 се публикува на официалната интернет 
страница на Агенция „Митници“ по ред, 
начин и формат, определени със заповед на 
директора на Агенция „Митници“.
(16) Лицата, получили сертификат за одоб­
рен съд за транспортиране на маркирани 
енергийни продукти, използват техническите 
средства по чл. 108а, ал. 2 и 6 по предназна­
чение в работния им обхват, като осигуряват 
тяхната техническа изправност, правилна упо­
треба и предаването на данни към доставчика 
на GPS услуги. 
(17) При технически проблеми или инци­
денти, настъпили в момент на товарене, транс­
портиране или разтоварване на маркирани 
енергийни продукти, компетентното митни­
ческо учреждение се уведомява незабавно на 
телефони или електронни адреси за контакт, 
предоставени от началника на митницата.
(18) Поставените митнически пломби се 
премахват от митническите органи в 3-дне­
вен срок от прекратяване на валидността на 
сертификата за одобрен съд за транспорти­
ране на маркирани енергийни продукти. За 
предприетите действия се съставя протокол.“ 
§ 37. В глава шеста, раздел II се създава 
чл. 108г:
„Чл. 108г. (1) Началникът на компетент­
ната митница може да издаде сертификат за 
одобрен съд за транспортиране на маркирани 
енергийни продукти за транспортно средство, 
на което вече е инсталирана глобална система 
за позициониране (GPS), при условията и по 
реда на чл. 108а и чл. 108в, ал. 1 – 8.
(2) Алинея 1 се прилага и в случаите на 
чл. 108в, ал. 13.“
§ 38. В глава шеста, раздел II се създава 
чл. 108д:
„Чл. 108д. (1) Писменото уведомление по 
чл. 94а, ал. 4 от закона следва да съдържа 
най-малко следната информация:
1. име/наименование и единен граждан­
ски номер/единен идентификационен код по 
БУЛСТАТ на лицето;
2. причините, наложили промяната на 
мястото за съхранение или използване на мар­
кираните енергийни продукти за отопление;
3. дата на настъпване на непреодолимата 
сила;
4. номер и дата на документа за удостове­
ряване на предназначението по чл. 80а; 
5. точно местонахождение и количество на 
енергийните продукти в момента на подаване 
на уведомлението;
6. идентификационни данни на транс­
портното средство, в случай че енергийните 
продукти са преместени на място, различно 
от посоченото в документа за удостоверяване 
на предназначението по чл. 80а;
7. друга информация по преценка на лицето.
(2) Уведомление по ал. 1 се подава и в слу­
чаите на непреодолима сила, с настъпването 
на която съхранението или използването на 
маркираните енергийни продукти за отопле­
ние води до опасност за живота и здравето 
на хората или за околната среда.
(3) Уведомление по ал. 2 се подава само 
след писмено разпореждане или предписание 
на компетентен орган, от което се прилага 
заверено копие.
(4) За установяване на обстоятелствата по 
ал. 1 и 2 митническите органи могат да из­
вършват проверки или да предприемат други 
действия, необходими за осъществяване на 
контрола. За извършените проверки и уста­
новените факти и обстоятелства се съставя 
протокол.
(5) При подаване на уведомленията по 
ал. 1 и 2 или на по-късен етап митническите 
органи могат да отправят писмени препоръки 
по отношение държането или използването 
на маркираните енергийни продукти за отоп­
ление.
(6) Копие от протоколите по ал. 4 се из­
праща в Централното митническо управление 
на Агенция „Митници“ в 14-дневен срок от 
тяхното съставяне.“ 
§ 39. В чл. 114, ал. 1, т. 12 думите „и 9“ 
се заличават.
§ 40. В глава шеста в заглавието на раздел 
VI накрая се добавя „и на електронен носител“.
§ 41. В чл. 121а, ал. 2 след думите „елек­
тронен път“ се добавя „или на електронен 
носител“. 
§ 42. В приложение № 1б към чл. 8, ал. 1, 
в колона 21 думите „Разходна норма на 
вложения чист алкохол в единица изделие в 
мерни единици по данните от фактурата за 
придобиване или ЕАД за внос“ се заменят 
с „Количество на действително вложения 
чист алкохол в единица изделие, посочено в 
мерните единици по данните от фактурата за 
придобиване или ЕАД за внос“.
§ 43. В приложение № 2 към чл. 9, ал. 4, 
в колона 22 думите „Разходна норма на 
вложения чист алкохол в отделна дейност в 
мерни единици по данните от фактурата за